ผมนับแล้วว่าแฟนผมประจำเดือนมาตั้งแต่ตามเดือน 14 ส.ค.61 10 ก.ย.61 17 ต.ค.61 15 พ.ย.61 ผมมีเพศสัมพันธ์วันที่20พ.ย.61 ไม่ได้ป้องกันแต่หลั่งนอก แล้วมีsexรอบเดียวของเดือน พ.ย. แบบนี้ไข่มันจะตกเร็วไหมครับที่ทำให้มีโอกาสตั้งครรภ์ ผมลองใช้เว็บคำนวณความน่าจะมีโอกาสตั้งครรภ์วันที่1 ธ.ค.-6 ธ.ค. และโอกาสที่ประจำเดือนจะมารอบนี้น่าจะเป็นวันที่ 18 ธ.ค. จน 23 ธ.ค. ประจำเดือนแฟนผมยังไม่มาเลยครับ แต่มีอาการเหมือนจะมาแต่ยังไม่มา เช่น หงุดหงิด เจ็บนมทั้งเต้า มีตกขาว ปวดหลัง ตอนนี้ผมและแฟนคิดมากมากครับ ผมกลัวแฟนคิดมากรบกวนคุณช่วยตอบหน่อยนะครับ ขอบพระมากครับ
สวัสดีค่ะ หากประจำเดือนมา 14 ส.ค. 10 ก.ย. 17 ต.ค. 15 พ.ย. ถือว่ามีระยะห่างระหว่างรอบประจำเดือนที่ปกติดี แต่ไม่สม่ำเสมอดังนั้น การมีเพศสัมพันธ์ในวันที่ 20 พ.ย. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมาก ส่วนช่วงวันที่ไข่ตกนั้น อาจบอกได้ยาก เนื่องจากเป็นคนที่มีระยะห่างระหว่างรอบประจำเดือนไม่สม่ำเสมอสำหรับการที่ประจำเดือนยังไม่มา สาเหตุจากการตั้งครรภ์ถือว่าเป็นไปได้น้อย แต่หากกังวลและคิดมาก ก็ควรตรวจหาการตั้งครรภ์ดูค่ะ หากตรวจไม่พบจะได้ไม่ต้องเครียด ซึ่งสาเหตุอื่นๆ ที่ทำให้ประจำเดือนยังไม่มาได้ เช่น มีความเครียด ทำงานหนัก ออกกำลังกายมากไป พักผ่อนน้อย อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นส่วนอาการหงุดหงิด เจ็บเต้านม ตกขาว ปวดหลัง อาจเป็นอาการก่อนการมีประจำเดือนมาก็ได้ค่ะ ดังนั้นควรรอประจำเดือนไปอีกซักระยะค่ะ